اؤتن هفته عرضینده کوروناویروسا 3 میلیون‌دان آرتیق یولوخما حالی، 73 میندن آرتیق ایسه اؤلوم حالی قئیده آلینیب.
بو باره‌ده دونیا ساغلیق تشکیلاتی‌نین راپوروندا دئییلیر.
معلوماتا اساساً، داها اؤنجکی هفته ایله موقاییسه‌ده یولوخما حال‌لاری‌نین سایی 15 فایز، اؤلوم حال‌لاری‌نین سایی ایسه 8 فایز آزالیب:
"کوروناویروسا یولوخما و کوروناویروس‌دان اؤلوم حال‌لاری‌نین سایی آزالماغا داوام ائدیب: اؤتن هفته عرضینده عمومی‌لیکده 3 میلیوندان آرتیق یولوخما، 73 میندن آرتیق ایسه اؤلوم حالی قئیده آلینیب، بو ایسه داها اؤنجکی هفته ایله موقاییسه‌ده مووافیق اولا‌راق 15 و 8 فایز داها آزدیر".
می‌ین 31-دن ژوئن‌ین 6-دک کوروناویروسا 3 016 005 نفر یولوخوب، 73 807 نفر ایسه کوروناویروس‌دان اؤلوب. ژوئن آیی‌نین 6-سی اوچون دونیادا کوروناویروسا یولوخما حال‌لاری‌نین سایی 172 673 097، کوروناویروس‌دان اؤلوم حال‌لاری‌نین سایی ایسه 3 718 944 نفر تشکیل ائدیب.
